Njoftim

Agjencioni Japonez për Bashkëpunim Ndërkombëtar (JICA), po vazhdon të përkrahë Ministrinë e Mjedisit, Planifikimit Hapësinor dhe Infrastrukturës me projektin “Zhvillimi i Kapaciteteve për Kontrollin e Ndotjes së Ajrit në Republikën e Kosovës, Faza II”.

Në kuadër të këtij projekti, po zhvillohet hulumtimi i burimit të ndotësve të ajrit, që përfshinë edhe pjesën e ndotjes së ajrit nga veturat.

Për të kuptuar më mirë nivelin e ndotjes së ajrit nga veturat, projekti ka paraparë që të zhvilloj numërimin e automjeteve në lëvizje në regjionin e Prishtinës. Hulumtimi do të zhvillohet për 24 orë, në mes të datave 23-24 Maj dhe 27-28 Maj, numërimi i automjeteve në lëvizje do të bëhet nga studentët e Universitetit të Prishtinës, të cilët do të jenë të pajisur me jelek sigurie dhe id kartela. Për ne mbi të gjitha mbetet prioritet siguria e të gjithë pjesëmarrësve në hulumtim. Për të realizuar sigurinë kemi mbështetjen e plotë të Policisë së Kosovës.

Hulumtimi nuk do të ndikoj në rrjedhën e trafikut të Prishtinës, prandaj për realizimin e suksesshëm të këtij hulumtimi mirëpresim bashkëpunimin tuaj.